‘NWR’จบปีนี้เข้าเป้า4พันล.ปีหน้างานท่วม
เนาวรัตน์ฯ เข้าเป้าทั้งปีนี้รายได้ 4,000 ล้านบาท ปีหน้าลุ้นงานทะลัก เน้นกู้นิคมฯ สร้างระบบป้องกันน้ำท่วม
29 ต.ค. 2565

เนาวรัตน์ฯ เข้าเป้าทั้งปีนี้รายได้ 4,000 ล้านบาท ปีหน้าลุ้นงานทะลัก เน้นกู้นิคมฯ สร้างระบบป้องกันน้ำท่วม
นายวัชรพัธ วัชราภัย ผู้จัดการทั่วไป แผนกธุรกิจใหม่และวางแผนกลยุทธ์ บริษัท เนาวรัตน์พัฒนาการ (NWR) เปิดเผยว่า ในช่วงไตรมาส 4 บริษัทจะบันทึกกำไรจากการถือหุ้นสัดส่วน 40% ในคอนโดมิเนียมย่านลาดพร้าวจำนวน 20 ล้านบาท ส่วนที่เหลือจะทยอยรับรู้กำไรในปีหน้า ทำให้รายได้ในไตรมาส 4ขึ้นมาอยู่ที่ 1,000 ล้านบาท 
ขณะที่รายได้รวมทั้งปีจะยังคงเป็นไปตามเป้าหมายที่ 4,000 ล้านบาท จากในช่วง 9 เดือนมีรายได้แล้ว 3,120 ล้านบาท
ปีนี้ ณ สิ้นเดือน พ.ย. บริษัทได้รับงานใหม่แล้วประมาณ 4,800 ล้านบาท ใกล้เคียงกับช่วงเดียวกันปีก่อนที่ทำได้ 4,900 ล้านบาท และในเร็วๆ นี้จะได้รับงานใหม่อีกราว 100-150 ล้านบาท 
บริษัทยังเชื่อว่างานประมูลต่างๆ จะเข้ามาอย่างต่อเนื่อง โดยเฉพาะงานซ่อมแซมและก่อสร้างภายหลังน้ำลด ซึ่งบริษัทมีแผนจะเข้าไปกู้นิคมอุตสาหกรรม หลังบริษัทได้งานกู้นิคมอุตสาหกรรมโรจนะบางส่วนแล้ว
สำหรับภาพรวมธุรกิจก่อสร้างในปี 2555 คาดว่าจะได้รับอานิสงส์จากการป้องกันน้ำท่วมของโรงงานและนิคมฯ 
“บริษัทไม่ได้รับผลกระทบจากน้ำท่วม เพราะไม่มีเครื่องจักร หรืองานที่กำลังก่อสร้างเสียหาย แค่เสียโอกาสมากกว่า” นายวัชรพัธ กล่าว